pythainlp/thai_wikipedia_clean_20230101 huggingface dataset:
บิชอปที่ช่วยเหลือเทย์โตะตอนที่เทย์โตะหนีจากกองทัพของจักรวรรดิและออกเดินทางไปพร้อมกับเทย์โตะ ฟราวเป็นบิชอปที่มีพฤติกรรมไม่เหมาะสมหลายอย่าง ทั้งอ่านหนังสือโป๊ ค้างงาน หนีพิธีมิสซา แต่กลับมีความสามารถในการต่อสู้สูงและเป็นเซเว่นโกสต์คนเดียวที่ควบคุมเคียวของเวอโลเรนได้ ฟราวจำเป็นต้องร่วมเดินทางไปกับเทย์โตะด้วยเหตุผลสองประการคือ เพื่อดูแลเทย์โตะและคอยเตือนปลอกคอทาสของเทย์โตะว่าฟราวยังอยู่กับเทย์โตะ เพราะฟราวไปทำสัญญาทาสกับเทย์โตะโดยพลการ ถ้าฟราวกับเทย์โตะอยู่ห่างกันเกิน 48 ชั่วโมง ปลอกคอก็จะระเบิด ฟราวเป็นหนึ่งในเซเว่นโกสต์นามว่าเซเฮล
คาสเตอร์
บิชอปอีกคนที่ช่วยเทย์โตะและดูแลเทย์โตะระหว่างที่อยู่ที่โบสถ์ คาสเตอร์เป็นผู้ที่มักจะคอยจัดการกับฟราวเวลาที่ฟราวอ่านหนังสือโป๊หรือจีบสาวอยู่เสมอ คาสเตอร์มีงานอดิเรกเป็นการสร้างตุ๊กตา "ซิสเตอร์ดอล" หรือตุ๊กตาเลียนแบบมนุษย์ขนาดเท่าของจริงและเคลื่อนไหวได้ด้วยไซฟอนของคาสเตอร์ คาสเตอร์หมกมุ่นกับเรื่องนี้มากถึงขนาดถูกฟราวเรียกว่า "โอตาคุบ้าตุ๊กตา" เลยทีเดียว คาสเตอร์มีชื่อจริงว่าซิงลู่ เฮาเซ่นและเป็นหนึ่งในเซเว่นโกสต์นามว่าเฟสต์
ลาบราดอร์
บิชอปคนที่สามที่ช่วยดูแลเทย์โตะระหว่างตอนที่อยู่ที่โบสถ์ ลาบราดอร์มีงานอดิเรกเป็นการปลูกดอกไม้และชงชา ซึ่งดอกไม้และชาของลาบราดอร์เป็นหนึ่งในของขึ้นชื่อของเขตที่ 7 เลยทีเดียว ลาบราดอร์มักจะยิ้มอย่างอ่อนโยนและช่วยเหลือผู้อื่นอยู่เสมอ แม้แต่ฟราวเองก็ยังสุภาพกับลาบราดอร์ ดอกไม้ของลาบราดอร์นั้น ไม่ได้มีแค่ดอกไม้ที่สวยงามหรือมีรสชาติดี แต่ยังมีดอกไม้ที่ใช้ต่อสู้กับคอร์และเติบโตได้โดยมีคอร์หรือพลังมืดเป็นอาหารซึ่งลาบราดอร์ใช้ดอกไม้เหล่านี้เป็นอาวุธในการต่อสู้ แต่โดยปกติลาบราดอร์จะไม่ค่อยชอบการต่อสู้นัก ลาบราดอร์มีชื่อจริงว่าอิลูช่า คราทสามารถมองเห็นอนาคตได้และเป็นหนึ่งในเซเว่นโกสต์นามว่าโพรเฟ่
รันเซ่
บิชอปที่ดูแลการสอบ มีลักษณะเด่นคือปอยผม มักจะกัดกับฟราวอยู่บ่อย ๆ โดยที่ฟราวจะมีกรรไกรอันหนึ่งที่เตรียมไว้จัดการกับผมของรันเซ่โดยเฉพาะ รันเซ่เป็นบิชอปที่หลงทางง่ายมาก ถ้าลองออกจากเขตที่ 7 แล้วจะไม่มีวันหาทางกลับมาที่เขตที่ 7 เจอจนกว่าจะได้เดินทางไปทั่วประเทศเสียก่อน นอกจากนี้ยังคลั่งการดูดวง โดยจะซื้อหนังสือดูดวงมาอ่านหาลักกี้ไอเทมทุกเช้า รันเซ่มีชื่อจริงว่า อิงึงึ โอ๊ค นอกจากนั้นรันเซ่เคยเป็นลูกศิษย์ของลาบราดอร์และเป็นเซเว่นโกสต์นามว่าเรลิกต์
แฟร์ ครอยส์
อดีตบิชอปของโบสถ์ เป็นผู้ที่เทย์โตะเรียกว่า "ฟาเธอร์" และคอยดูแลเทย์โตะตั้งแต่เทย์โตะเกิดมา แต่ว่าเทย์โตะกลับถูกเปลี่ยนเป็นกล่องแพนโดราโดยสันตะปาปา ครอยส์จึงขโมยตัวเทย์โตะมา ส่วนสันตะปาปาก็ใส่ข้อหาให้ครอยส์เป็นผู้ขโมยกล่องแพนโดราหนีมาและจุดชนวนสงครามรักส์ขึ้น แฟร์ ครอยส์เป็นน้องชายของกษัตริย์แห่งรักซ์ จึงมีศักดิ์เป็นอาแท้ๆของเทย์โตะแต่เทย์โตะไม่ได้รู้เรื่องนี้เลย นอกจากนี้ยังเป็นเซเว่นโกสต์นามว่าแฟร์ทราก
บาสติน
เป็นผู้ช่วยอาร์คบิชอปแห่งโบสถ์บาสเบิร์กและอาจารย์ของฟราว แท้จริงแล้วเป็นหนึ่งในแบล็คฮอว์กที่แฝงตัวเข้ามาในโบสถ์ บาสตินมีสำนึกในความยุติธรรมอย่างแรงกล้าถึงขนาดใช้วาลส์สังหารอดีตนักโทษที่ทำงานอยู่ที่โบสถ์เลยทีเดียว นอกจากนี้ยังคิดจะสังหารเทย์โตะเพราะมีคำสั่งจากจักรวรรดิด้วย บาสตินถูกฟราวสังหารและเกิดใหม่เป็นต้นไอวี่ซึ่งว่ากันว่าเป็นต้นไม้ที่อายุยืนที่สุดฟราวนำไปปลูกไว้ที่กลางสวนของลาบราดอร์ตรงที่มีแสงแดดสาดส่องมากที่สุด
ราเซ็ท
นางเงือกโนเอลที่อยู่ในสระน้ำของโบสถ์ เป็นนางเงือกที่หายากถึงขนาดถูกเรียกว่าเป็นภาพมายา ซิงลู่ไปพบเข้าตอนที่กวาดล้างกบฏและเกิดถูกใจจึงนำมาเลี้ยงไว้ แต่หลังจากสงครามรักซ์ ตระกูลเฮาเซ่นที่เข้าร่วมกับฝ่ายรักซ์และพ่ายแพ้สงครามจะต้องส่งหัวของซิงลู่ไปเป็นบรรณาการ แต่พ่อของซิงลู่ได้บอกให้ซิงลู่ใช้ความสามารถของราเซ็ตที่เปลี่ยนใบหน้าได้ เปลี่ยนเป็นหน้าของซิงลู่แล้วตัดส่งไปแทน ราเซ็ทยอมให้ตัวเองตายแต่ซิงลู่กลับรับมีดประหารแทนเพื่อปกป้องราเซ็ตทำให้ตระกูลรอดพ้นจากการถูกกำจัด เมื่อซิงลู่กลายเป็นเซเว่นโกสต์ก็ได้เปลี่ยนชื่อเป็นคาสเตอร์และสร้างร่างของราเซ็ตที่ฆ่าตัวตายตามขึ้นมาใหม่และย้ายมาอยู่ที่โบสถ์ของเขตที่ 7 ราเซ็ตสนิทกับคาสเตอร์มากทีสุดและกลัวฟราว แต่กลับสนิทกับเทย์โตะทั้งที่กลัวคนแปลกหน้า นอกจากนี้ราเซ็ตยังพูดไม่ได้แต่ร้องเพลงได้ดีและเป็นนักเล่นออร์แกนของโบสถ์อีกด้วย
ฮาคุเรน
เป็นเพื่อนและรูมเมทที่เทย์โตะมาเจอที่โบสถ์ เกิดในตระกูลสูงศักดิ์แต่ชื่นชมในตัวฟราวและมุ่งมั่นจะเป็นบิชอป เป็นญาติกับชูริ โอ๊ค
วีด้า
เพื่อนอีกคนของเทย์โตะ เป็นผู้ใช้ไซฟอนสายรักษา ปัจจุบันเป็นบิชอปฝึกหัดของลาบราดอร์
จักรวรรดิบาสเบิร์ก.
แบล็คฮอว์ก
หน่วยสืบราชการลับของกองทัพ มีสมาชิกทั้งหมดเป็นวาลส์ไฟล์ที่มีความสามารถสูง สามารถยึดประเทศทั้งประเทศได้ด้วยเวลาเพียง 5 ชั่วโมง โดยหน่วยแบล็คฮอว์กจะฟังคำสั่งโดยตรงจากจอมพลแต่เพียงผู้เดียว มีอายานามิเป็นหัวหน้าหน่วย
เสนาธิการ อายานามิ
หัวหน้าหน่วยแบล็คฮอว์ก เป็นผู้ที่สังหารกษัตริย์แห่งรักซ์และแฟร์ ครอยส์ และเป็นผู้ที่สังหารมิคาเงะอีกด้วย เป็นผู้ที่เทย์โตะต้องการสังหารมากที่สุด อายานามิตามหาดวงเนตรแห่งมิคาเอลเพื่อที่จะให้ร่างกายของแวร์โรเรน (ตัวเขาเอง) ได้คืนชีพขึ้นมาบนโลก อายานามิมีความสัมพันธ์ทางสายเลือดกับเทย์โตะ โดยเป็นพี่น้องกับพ่อของเทย์โตะ คือ โครม (พ่อของเทย์โตะ) ครอยส์ (ฟาเธอร์ หรืออาของเทย์โตะ) โครเวล (อายานามิ)
พันเอก คัตสึรางิ
ผู้ช่วยของอายานามิ แต่อย่างไรก็ตาม เขาก็ไม่ค่อยสนิทกับแบล็กฮอว์กคนอื่นมากนักและยังเป็นสายลับเพื่อแทรกซึมแบล็กฮอว์กอีกด้วย สาเหตุและตัวจริงยังไม่แน่ชัด แต่โดยปกติคัตสึรางิจะเป็นคนคอยเสิร์ฟน้ำชาหรือเค้กให้หน่วยแบล็กฮอว์กตอนที่ทำงานเอกสารอยู่และคอยจัดการกับสมาชิกของแบล็กฮอว์กที่ก่อปัญหาและเป็นเซเว่นโกสต์นามว่าลันด์คาร์เต้ ลันด์คาร์เต้คือเงาดำที่ล่อลวงพระสันตะปาปา ลันนด์คาร์เต้คือคนเอาเคียวของแวร์โรเรนใส่ฟราว และเป็นคนที่ทำให้เกิดโศกนาฏกรรมสังหารหมู่เซเว่นโกสต์รุ่นที่แล้ว (เซเว่นโกสต์รุ่นของกิโดะ) ต่อมาถูกฟราวสังหารและเทย์โตะได้ชี้นำทางเขาไปยังบันไดแห่งชีวิตที่มีแอร์ (คาล) เพื่อนสนิทของเขารออยู่
พันโท คุโรยูริ
สมาชิกของแบล็กฮอว์ก มีอายุน้อยที่สุดในกลุ่ม มีนิสัยเหมือนเด็กแต่ก็มีฝีมือดี คุโรยูริมักจะงีบหลับเวลาประชุมหน่วยหรือทำงานเอกสารอยู่เสมอ แต่จะถนัดทำงานภาคสนามมากกว่า ชอบอยู่กับฮารุเสะซึ่งเป็นผู้ช่วยของตนเอง เมื่อฮารุเสะถูกมิคาเอลดึงเอาจิตใจไป คุโรยูริก็เอาแต่ใจมากขึ้น แต่ก็ยังทำงานให้แบล็กฮอว์กอยู่
ฮารุเสะ
ผู้ช่วยของคุโรยูริ มีความสามารถในการเคลื่อนย้ายสถานที่ได้ในพริบตา แต่ถูกลาบราดอร์กับมิคาเอลเล่นงาน ทำให้อยู่ในสภาพเจ้าชายนิทรา ต่อมาคาสเตอร์ได้ช่วยทำให้สติกลับมา
พันตรี ฮิวงะ
สมาชิกแบล็คฮอว์ก มีความสามารถในการต่อสู้สูงที่สุดในกลุ่มโดยเป็นรองแค่อายานามิเท่านั้น แต่กลับชอบอู้งานและมักจะโดนอายานามิลงโทษอยู่บ่อย ๆ ฮิวงะกลัวเสียงเข็มขัดกระทบกัน เพราะนั่นเป็นสัญญาณของการลงโทษของอายานามิ แต่ก็ไม่เคยเข็ดหลาบ ฮิวงะจะสวมแว่นดำและพกดาบคะตะนะสองเล่มติดตัวไว้เสมอ ถูกลันด์คาร์เต้ (คัตสึรางิ) เล่นงานแต่ยังไม่ตาย ปัจจุบันรักษาตัวอยู่ในตู้น้ำ
โคนัทสึ
ผู้ช่วยของฮิวงะ เคารพในตัวฮิวงะมาก แต่ก็รับไม่ได้กับความขี้เกียจของฮิวงะและหัวเสียกับเรื่องนี้ทุกครั้ง โคนัทสึเป็นคนที่เอาจริงเอาจังกับทุกเรื่องจึงสติแตกได้ง่ายโดยเมื่อสติแตกแล้วฮิวงะจะเป็นคนช่วยล็อกเอาไว้ไม่ให้ฆ่าใครตายไปเสียก่อน และเป็นผู้ดูแลสมาชิกใหม่ในแบล็กฮอว์กและคอยดูแลคุโรยูริหลังจากที่ฮารุเสะโดนเล่นงาน
ยูกิ และซูซุ
ผู้ช่วยของอายานามิและสมาชิกใหม่ของแบล็กฮอว์ก เป็นทาสฝาแฝดที่มีความสามารถสูงในด้านการต่อสู้ ถูกฮิวงะเก็บมาจากอันท์วอร์ท มักจะมีปัญหาในการสื่อสารเพราะทั้งคู่ใช้ภาษารักซ์ ซึ่งในหน่วยแบล็คฮอว์กมีแค่อายานามิที่พูดได้ แต่ก็เรียนรู้ภาษาบาสเบิร์กและพูดได้คล่องในตอนหลัง
ชูริ โอ๊ค
สมาชิกคนล่าสุดของแบล็คฮอว์กซึ่งเข้ามาได้ด้วยอำนาจทางทหารของจอมพลโอ๊คผู้เป็นพ่อ ไม่มีความสามารถทางการต่อสู้ใด ๆ และยังเอาแต่ใจตัวเองยิ่งกว่าคุโรยูริเสียอีก เคารพชื่นชมในตัวโคนัทสึเพราะโคนัทสึช่วยชีวิตเขาไว้หลังจากตอนที่ไปบุกอันท์วอร์ท
ตัวละครอื่น ๆ ในจักรวรรดิ
จอมพลวาราบะ โอ๊ค
จอมพลของกองทัพบาส์บูกร์ เป็นพ่อของชูริ มีความสามารถด้านการทหารสูงผิดกับลูกชายแต่ก็ตามใจลูกชายจนเสียคน เป็นคนพาชูริไปยัดเยียดไว้กับฮิวงะที่แบล็คฮอว์ก ปัจจุบันถูกอายานามิสังหาร
โรเซียมาแนล โอกะ บาส์บูกร์  ภาชนะบรรจุของดวงเนตรแห่งราฟาเอลและองค์หญิงรัชทายาทแห่งจักรวรรดิบาส์บูกร์ มีชื่อเรียกสั้น ๆ ว่า "โอกะ" เพราะเป็นองค์หญิงรัชทายาทจึงมักจะถูกคนในราชวงศ์ลอบสังหารอยู่บ่อย ๆ ถึงขนาดที่ถูกวางยาพิษในอาหารทุกมื้อเลยทีเดียว ซึ่งโอกะก็เบื่อเรื่องนี้เป็นอย่างมากทำให้บางครั้งก็หนีออกมาเที่ยวเล่น และเจอกับเทย์โตะในเขตที่ 4 โดยที่เทย์โตะได้ไปเที่ยวตามหาฟราว โดยมีโอกะไปด้วยเป็นเวลา 1 วันเต็ม ๆ โดยที่ทั้งสองได้รู้จักกันและกันมากขึ้น นอกจากนี้ทั้งสองยังรู้สึกคุ้นเคยกันอย่างน่าประประหลาด หลังจากที่เทย์โตะช่วยโอกะจากวาลส์และได้ตั๋วผ่านต้องคำสาปของโพรเฟ่มาเล้ว ทั้งสองก็ได้แยกจากกัน แต่ก่อนจากกันทั้งสองก็ได้บอกชื่อจริงของตนเองซึ่งเมื่อโอกะได้ยินชื่อจริงของเทย์โตะ ราฟาเอลก็ปรากฏตัวขึ้นและพยายามจะฆ่าเทย์โตะ แต่ฮาคุเรนก็มาขัดจังหวะจึงสามารถเรียกสติกลับมาได้ ภายหลังแอร์ (คาล) ได้มาบอกว่า โอกะ นั้นตายไปแล้ว ร่างที่อยู่ในปัจจุบันนี้เป็นร่างทดลองของนักวิทยาศาสตร์ ซึ่งแอร์ (คาล) เป็นคนนำวิญญาณของโอกะมาใส่ในร่างของนักวิทยาศาสตร์
ราฟาเอล
ตัวตนอีกบุคลิกหนึ่งของโอกะ เป็นดวงเนตรที่มือขวาเช่นเดียวกับเทย์โตะ ราฟาเอลเคารพและยึดมั่นในตัวโอกะมาก ในตอนที่เกิดสงครามรักซ์ ราฟาเอลได้ถูกป้อนข้อมูลให้ทำลายราชอาณาจักรรักซ์ในร่างของโอกะ ต่อมาได้เจอกับเทย์โตะเมื่อรู้ว่าเทย์โตะคือคนของรักซ์จึงคิดจะกำจัด แต่ฮาคุเรนมาห้ามไว้ทำให้โอกะได้สติกลับคืนมา มีอดีตฝังใจว่าโอกะยังอายุเพียง 3 ขวบเท่าเดิม บุคลิกที่จะรู้ว่าโอกะคือราฟาเอลคือดวงตาสีฟ้าและรูม่านตาจะแหลมแคบลง
มิโรคุ
อดีตจอมพลของกองทัพ ปัจจุบันเป็นผู้อำนวยการของโรงเรียนนายร้อยที่เทย์โตะเคยเรียนอยู่ เป็นผู้ที่เก็บเทย์โตะมาจากสังเวียนทาสต่อสู้และให้เข้าเรียนที่โรงเรียนนายร้อยด้วยสาเหตุบางอย่าง เป็นผู้บัญชาการเงาของแบล็กฮอว์กและยังล่วงรู้ความลับบางอย่างเกี่ยวกับดวงเนตรแห่งมิคาเอลอีกด้วย
คาล
เบกไลเตอร์ของมิโรคุเป็นเซเว่นโกสต์นามว่าแอร์ มีบันทึกแห่งฮาเดสที่จดบันทึกความดีและความชั่วของมนุษย์ซึ่งคาลเป็นผู้ดูแลเท่านั้นไม่สามารถแก้ไขได้ คาลเป็นผู้ดูแลเทย์โตะตอนที่มาอยู่กับมิโรคุและเป็นคนที่นำดวงวิญญาณของโอกะมาใส่ในร่างทดลองของนักวิทยาศาสตร์ เพื่อนสนิทของลันด์คาร์เต้ มีความสามารถทักษะพิเศษ นอกจากเป็นยอดฝีมือด้านการต่อสู้แล้ว เขายังสามารถติดตามเป้าหมาย หรือสะกดรอยและหลบหนีได้ดีอีกด้วย และเป็นคนเดียวที่รอดจากโศกนาฏกรรมสังหารหมู่เซเว่นโกสต์รุ่นที่แล้ว (เซเว่นโกสต์รุ่นของกิโดะ) ภายหลังโดนลันด์คาร์เต้สังหาร
เซเว่นโกสต์ และแวร์โลเรน.
แวร์โลเรนคือสิ่งที่เจ้าแห่งสวรรค์สร้างขึ้นเพื่อคอยควบคุมดูแลมนุษย์ แต่แวร์โรเลนได้ตกหลุมรักลูกสาวของเจ้าแห่งสวรรค์หรืออีฟ ทำให้เจ้าแห่งสวรรค์ไม่ยอมรับ และได้กักขังแวร์โรเลนไว้ในหอคอย แต่อีฟที่ได้รู้เรื่องนี้เนื่องจากแอบฟังสิ่งที่พ่อของตนพูด อีฟจึงได้แอบเข้าไปช่วย และอีฟก็ได้ไปสารภาพรักกับแวร์โรเลน แต่ยามเฝ้าหอคอยมาพบเข้า และได้โจมตีแวร์โรเลน แต่ทว่าอีฟได้มารับการโจมตีแทน และได้พูดเป็นครั้งสุดท้ายว่า 'ทุกๆครั้งฉันจะอยู่เคียงข้างนายตลอดไป' ทำให้แวร์โรเลนเคืองแค้นต่อเจ้าแห่งสวรรค์ เจ้าแห่งสวรรค์เข้าใจผิดคิดว่าแวร์โรเลนฆ่า จึงได้ไล่ลงไปโลกมนุษย์ และได้ใช้มิคาเอลและราฟาเอลปิดผนึก โดยมิคาเอลผนึกร่างกาย ราฟาเอลผนึกวิญญาณ หลังจากนั้นเจ้าแห่งสวรรค์จึงสร้างเซเว่นโกสต์ขึ้นเพื่อดูแลผนึกของแวร์โลเรน เซเว่นโกสต์แต่ละตนจะมีความสามารถของแวร์โลเรนคนละหนึ่งอย่าง เพื่อไม่ให้เกิดแวร์โลเรนอีกคนขึ้น
ศัพท์เฉพาะภายในเรื่อง.
จักรวรรดิบาสเบิร์ก
จักรวรรดิที่ตัวละครส่วนใหญ่อาศัยอยู่ แบ่งออกเป็น 7 เขตตั้งแต่เขตที่ 1-7 จักรวรรดิจะมีขั้วอำนาจปกครองอยู่ 2 ขั้วอำนาจคือ ราชวงศ์ และโบสถ์ ซึ่งมีอำนาจทัดเทียมกันที่ถ่วงดุลกันอยู่ ตามประวัติศาสตร์ของจักวรรดิ จักรรวรรดิและราชอาณาจักรรักซ์ได้ตกลงทำสัญญาสันติภาพกัน แต่ราชอาณาจักรรักซ์ละเมิดข้อสัญญาจึงถูกยึดเป็นเมืองขึ้น ราชอาณาจักรรักซ์อยู่บริเวณทางเหนือของจักรวรรดิ จักรวรรดิบาสเบิร์กมีดวงเนตรแห่งราฟาเอลเป็นสมบัติประจำชาติ
ราชอาณาจักรรักซ์
อดีตประเทศที่เคยมีอำนาจทัดเทียมกับจักรวรรดิและที่ที่เทย์โตะเคยอาศัยอยู่ เป็นประเทศที่ครอบครองดวงเนตรแห่งมิคาเอลและดูแลกล่องแพนโดร่าที่บรรจุร่างของแวร์โรเรนเอาไว้ แต่เมื่ออาณาจักรถูกทำลาย กล่องแพนโดร่าก็สาบสูญไป ปัจจุบันกลายเป็นเขตในทางเหนือของจักรวรรดิ
ไซฟอน
เวทมนตร์ที่ใช้ในเรื่อง โดยไซฟอนคือการดึงเอาพลังของสิ่งที่อยู่รอบตัวมาใช้โดยการวาดตัวอักษรขึ้นด้วยมือ ผู้ที่ใช้ไซฟอนได้นั้นหาได้ยากถึงขนาดถูกเรียกว่าได้รับพรจากพระเจ้าเลยทีเดียว ตัวอักษรไซฟอนถูกสร้างขึ้นโดยมีอักษรภาษาอังกฤษเป็นพื้นฐาน ไซฟอนมีด้วยกันทั้งหมด3ประเภทคือ
ความฝันสามประการ
ความเชื่อของผู้คนในโลกของเซเว่นโกสต์ มีเนื้อหาว่า "ก่อนที่มนุษย์จะถือกำเนิด เจ้าแห่งสวรรค์จะให้พรพวกเขาสามข้อ เมื่อเกิดมาแล้ว มนุษย์จะต้องทำความฝันเหล่านั้นให้สำเร็จ เมื่อทำสำเร็จก็จะกลับไปอยู่กับเจ้าแห่งสวรรค์อีกครั้ง"
จากความเชื่อเรื่องความฝันสามประการ มนุษย์จะต้องทำความฝันให้สำเร็จด้วยตนเอง แต่คอร์จะเข้ามาแทรกแซงและทำให้สมหวังและนำพาผู้คนเข้าสู่ความมืด ผู้ที่ทำสัญญากับคอร์จะไม่ได้กลับไปอยู่บนสวรรค์อีกและจมลงสู่ความมืดจนกว่าจะได้รับการชำระล้าง
วาลส์
คอร์ที่ทำความฝันของมนุษย์ทั้งสามประการให้เป็นจริงจะเข้ายึดร่างกายและวิญญาณเพื่อพัฒนาเป็นวาลส์และกลายเป็นรากฐานของการคืนชีพขอแวร์โลเรนผู้เป็นนาย การชำระวาลส์นั้นจำเป็นต้องมีความสามารถในระดับหนึ่งจึงจะสามารถทำได้
บากูลูส
อาวุธที่บิชอปใช้กำจัดคอร์ เพราะไซฟอนธรรมดาไม่สามารถกำจัดคอร์ได้ บากูลูสจะทำให้ไซฟอนโจมตีและกำจัดคอร์ได้ หรือถ้าเป็นไซฟอนสายรักษาจะสามารถกำจัดคอร์ที่สิงคนอยู่โดยไม่ทำอันตรายคนที่ถูกสิงได้ แต่บากูลูสยังสามารถใช้ได้อีกแบบคือการควบคุมวาลส์โดยการอ่านเวทในไบเบิลย้อนกลับ โดยการใช้ในลักษณะนี้จะต้องชดใช้ด้วยชีวิต
ก็อดเฮาส์
ก็อดเฮาส์คือตระกูล 7 ตระกูลที่มีหน้าที่เลือกจักรพรรดิและสันตะปาปา โดยก็อดเฮาส์นั้นเป็นลูกหลานของเซเว่นโกสต์ ทีทั้งหมด 7 แห่งใน 7 ทวีป โดย "นักเดินทางแห่งเซเล่" จะต้องมาขอ "ตั๋วผ่านต้องคำสาป" เพื่อไปที่ดินแดนแห่งเซเล่โดยวิธีการได้ตั๋วผ่านต้องคำสาปคือการเปิดเผย "บาป" ของก็อดเฮาส์ที่อยู่เหนือการพิพากษาของจักรวรรดิและโบสถ์
กบฏวังหน้า
พรินซ์จอร์จ (รัฐบริติชโคลัมเบีย)
พรินซ์จอร์จ  เป็นเมืองในรัฐบริติชโคลัมเบีย ประเทศแคนาดา มีประชากร 71,030 คน เป็นเมืองใหญ่ที่สุดทางตอนเหนือของรัฐบริติชโคลัมเบีย ตั้งอยู่ตรงแม่น้ำเฟรเซอร์ไหลมาบรรจบกับแม่น้ำเนชาโค เป็นสถานที่ตากอากาศในฤดูร้อน มีการแปรรูปผลไม้ และการเพาะปลูกแบบไร่นาสวนผสม
อนาลอก
พระพุทธปฏิมาแก้วผลึก เป็นพระพุทธรูปแก้วผลึกสีขาวใสบริสุทธิ์ ปางสมาธิ หน้าตักกว้าง 4.5 นิ้ว ศิลปะแบบเชียงแสน สร้างจากหินเขี้ยวหนุมาน เนื่องในโอกาสมหามงคลสมัยที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี ในปีพุทธศักราช ๒๕๓๙
ปีพุทธศักราช ๒๕๓๙ เป็นปีที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี จุฬาลงกรณ์มหาวิทยาลัย ได้จัดสร้างพระพุทธรูปปางสมาธิ ศิลปะแบบเชียงแสน หน้าตักกว้าง 4 นิ้ว โดยใช้หินเขี้ยวหนุมานจากประเทศจีน นำมาแกะสลักและขัดให้ใส ฐานทำด้วยงาช้าง องค์พระพุทธรูป ทรงเครื่องศิราภรณ์ ทำด้วยทองคำบุเงินไว้ภายใน ทรงสังวาลนพเก้า เบื้องบนกั้นฉัตรสามกษัตริย์ เมื่อแล้วเสร็จจุฬาลงกรณ์มหาวิทยาลัยได้ทูลเกล้าทูลกระหม่อมถวายพระพุทธรูปองค์นี้แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสที่ทรงครองสิริราชสมบัติ ครบ ๕๐ ปี ณ ลานพระบรมราชานุสาวรีย์สองรัชกาล จุฬาลงกรณ์มหาวิทยาลัย วันพฤหัสบดีที่ 11 กรกฎาคม พุทธศักราช 2539
พระแก้วนิลกัณฐพรพายัพ
พระแก้วนิลกัณฐพรพายัพ เป็นพระพุทธรูปแก้วเขียว ปางสมาธิ หน้าตักกว้าง 2 นิ้ว เป็นพระแก้วประจำรัชกาลที่ 7
เมื่อปีพุทธศักราช 2469 พระบาทสมเด็จพระปกเกล้าเจ้าอยู่หัวเสด็จพระราชดำเนินไปนครลำปาง นายสุก สิทธิพลเมฆ ได้ทูลเกล้าทูลกระหม่อมถวายพระพุทธรูปทำด้วยแก้วสีเขียว ปางสมาธิ หน้าตักกว้าง 2 นิ้ว แด่องค์ล้นเกล้ารัชกาลที่ 7 ซึ่งเป็นที่พอพระราชหฤทัย โปรดเกล้าฯ ให้ฉลองร่วมในงานเฉลิมพระชนมพรรษา เมื่อพุทธศักราช 2471 เป็นพระแก้วประจำรัชกาลที่ 7
เครื่องยนต์ฮอนด้า
รัฐคารินเทีย
คารินเทีย  เป็นรัฐทางใต้สุดของประเทศออสเตรีย มีเมืองหลวงชื่อ คลาเกินฟวร์ท อุตสาหกรรมหลักของรัฐ คือ การท่องเที่ยว อิเล็คทรอนิกส์ วิศวกรรม การป่าไม้ และเกษตรกรรม เป็นแหล่งตากอากาศฤดูร้อน
เดิมเป็นถิ่นฐานของพวกเคลติก เป็นส่วนหนึ่งของแคว้นนอริคุมในจักรวรรดิโรมัน ชาวเยอรมันและชาวสโลวีนได้เข้ารุกราน และเป็นส่วนหนึ่งของอาณาจักรบาวาเรียในคริสต์ศตวรรษที่ 8 ปกครองโดยราชวงศ์ฮับสบูร์กใน ค.ศ. 1335 และกลายเป็นส่วนหนึ่งของจักรวรรดิออสเตรียใน ค.ศ. 1849 ต่อมายูโกสลาเวียและอิตาลีได้เข้ายึดครองบริเวณบางส่วนของรัฐในช่วงสงครามโลกครั้งที่หนึ่ง ส่วนที่ยูโกสลาเวียยึดครองได้รับการรับรองโดยการลงประชามติใน ค.ศ. 1920 แต่บริเวณคลาเกนฟูร์ทยังคงเป็นของออสเตรีย
ลักษณะภูมิประเทศเป็นที่ราบลุ่มแม่น้ำดราวา มีทะเลสาบหลายแห่ง เช่น ทะเลสาบเวิร์ท ทะเลสาบมิลล์ชตัทท์
รัฐทีโรล
ทีโรล  เป็นรัฐของประเทศออสเตรีย ตั้งอยู่ทางตะวันตกของประเทศ โดยแบ่งออกเป็นสองส่วนคือ ทีโรลเหนือ และทีโรลตะวันออก ห่างกัน 20 กิโลเมตร คั่นโดยรัฐซัลทซ์บวร์ค เมืองหลวงของรัฐคือ เมืองอินส์บรุค
HTT อาจหมายถึง
Ho-kago Tea Time
เอชทีที
มหาวิทยาลัยตลาดวิชา
อเนกกุศลศาลา (วิหารเซียน)
วงศ์เต่าทะเล
วงศ์เต่าทะเล  เป็นวงศ์ของเต่าในวงศ์ใหญ่ Chelonioidea หรือ เต่าทะเล ใช้ชื่อวงศ์ว่า Cheloniidae
มีกระดองที่แบนและยาว เมื่อมองจากด้านหน้าทางตรงจะเห็นเป็นรูปสามเหลี่ยม ขาคู่หน้าและหลังเปลี่ยนรูปเป็นใบพายเพื่อใช้สำหรับว่ายน้ำ โดยเฉพาะขาคู่หนาที่ยาวกว่าคู่หลัง เพราะใช้ในการเคลื่อนที่ ส่วนขาคู่หลังใช้ควบคุมทิศทางเหมือนหางเสือ การหุบขากรรไกรล่างเกิดจากการทำงานของกล้ามเนื้อที่ผ่านไปบนกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดูกท้องไม่มีกระดูกมีโสพลาสทรอน กระดูกพลาสทรอนที่เชื่อมต่อกับขอบนอกของกระดองหลังอาจมั่นคงหรือไม่มั่นคง ขอบนอกของกระดองหลังมีร่องที่แบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้
เต่าทะเลจะใช้ชีวิตตลอดทั้งชีวิตอยู่ในทะเล จะขึ้นมาบนบกก็เพียงเพื่อวางไข่เท่านั้น และไม่มีพฤติกรรมผึ่งแดดเหมือนเต่าน้ำจืด อีกทั้งไม่สามารถหดหัวหรือขาเข้าไปในกระดองได้เหมือนเต่าบกหรือเต่าน้ำจืด
เต่าทะเลจะวางไข่ได้เมื่ออายุถึง 25 ปี หรือมากกว่านั้น ทุกชนิดจะวางไข่บนหาดทรายที่เงียบสงบ ปราศจากแสงสี ส่งรบกวน ในเวลากลางคืน ยกเว้นในสกุล "Lepidochelys" ที่มีพฤติกรรมวางไข่ในเวลากลางวัน เมื่อขึ้นมาบนบกจะไม่สามารถยกตัวเองให้สูงพ้นพื้นได้ ตัวเมียจะวางไข่ได้หลายครั้ง อาจถึง 2–5 ครั้ง ภายในปีเดียว แต่ปริมาณไข่จะมากที่สุดอยู่ในช่วงฤดูสืบพันธุ์
เต่าทะเลสามารถพบได้ในทะเลและมหาสมุทรทั่วโลก ยกเว้นในแถบอาร์กติกเท่านั้น ปัจจุบันพบทั้งหมด 6 ชนิด 5 สกุล
ที่ยังสืบเผ่าพันธุ์อยู่
ที่สูญพันธุ์ไปแล้ว
Cheloniidae
Chelonidae
สามเอ ไก่ย่างห้าดาวยิม
สามเอ ไก่ย่างห้าดาวยิม (เกิดวันที่ 13 ตุลาคม พ.ศ. 2526 ที่จังหวัดบุรีรัมย์; ชื่อจริง: วัชริศ จวบรัมย์; ชื่อเล่น: เอ) เป็นนักมวยไทยที่มีผลงานนานนับทศวรรษ และได้รับการกล่าวว่าเป็นนักมวยตัวอย่าง ที่ไม่เคยมีประวัติด่างพร้อยตลอดช่วงระยะเวลาที่อยู่ในวงการ รวมถึงได้รับเลือกเป็นนักมวยไทยยอดเยี่ยมแห่งปี 2554 และเป็นผู้ครองแชมป์รุ่น 122 ปอนด์สนามมวยเวทีลุมพินี ปัจจุบัน สามเอมีค่าตัวอยู่ที่ 1 แสนบาท
สามเอได้เข้าร่วมการแข่งขันมวยสากล ในวันที่ 12 กรกฎาคม พ.ศ. 2555 โดยพบกับคู่ชกชาวฟิลิปปินส์ ที่มีจัดการแข่งขันขึ้นที่จังหวัดสระบุรี วันที่ 7 ธันวาคม สามเอเข้าแข่งขันรายการศึกลุมพินีแชมเปี้ยนเกริกไกร ที่เวทีมวยลุมพินี โดยพบกับโพธิ์แก้ว ฝนจางชลบุรี และสามเอเป็นฝ่ายชนะคะแนน
สามเอเริ่มฝึกมวยไทยครั้งแรกตั้งแต่อายุ 9 ปี โดยใช้ชื่อ สามเอ ลูกหนองเพชร ในการชกครั้งแรกด้วยใจรักในมวยไทยโดยไม่มีใครบังคับ และได้รับค่าตัวในการชกครั้งแรกที่ 100 บาท เขามีครูมวยคนแรกคือ ครูทรง จวบรัมย์ เดิมเขาเคยถูกคู่ชกเข้าโจมตีแบบหนักหน่วง และชวนทะเลาะในการแข่งบ่อยครั้ง จนเขาออกอาการถอนใจ อีกทั้งเคยล้มเหลวในความรักช่วงวัยรุ่น กระทั่งสูญเสียจุดยืนไปพอสมควร แล้วในที่สุด เขาก็สามารถกลับมายืนหยัดอีกครั้งในวงการมวยไทย และเป็นนักมวยไทยที่มีความแข็งแกร่งขึ้นอย่างมากในเวลาต่อมา
สามเอได้ย้ายค่ายจาก ท.รัตนเกียรติ มาอยู่ที่ค่ายไก่ย่างห้าดาว ซึ่งเป็นค่ายมวยของ ดร.พงษ์ วิเศษไพฑูรย์ และปัจจุบันเขาได้รับการสนับสนุนจาก วิรัตน์ วชิรรัตนวงศ์ ด้วยค่าตัว 1 แสนบาทในทุกไฟท์ รวมทั้งยังได้รับการสนับสนุนจาก ดร.พงษ์ วิเศษไพฑูรย์ สำหรับกรณีที่ภายหลังจากอำลาวงการ โดยจะได้รับสิทธิในการเป็นเจ้าของร้านเซเว่น อีเลฟเว่น หนึ่งสาขา ณ ที่ใดก็ได้ตามที่เขาต้องการ ในวันที่ 4 พฤษภาคม พ.ศ. 2555 สามเอได้เข้าร่วมแข่งขันรายการศึกรวมน้ำใจวงการมวย ซึ่งเขาได้พบกับคู่ชกอย่างเป็นเอก ศิษย์หนุ่มน้อย จากการแข่งขันในครั้งนี้ สามเอเป็นฝ่ายแพ้คะแนน
ในด้านชีวิตส่วนตัว สามเอมีคู่สมรสชื่อคุณแตงโม ซึ่งเป็นบุตรสาวของ ปืนไทย ปิ่นสินชัย และมีบุตรสาวชื่อเด็กหญิงอิงค์
สามเอ ได้หันมาชกมวยสากลเป็นครั้งแรกในวันที่ 12 กรกฎาคม พ.ศ. 2555 ที่จังหวัดสระบุรี ร่วมรายการเดียวกับที่โอเล่ห์ดง ซีพีเฟรชมาร์ท ป้องกันตำแหน่งแชมป์อินเตอร์เนชั่นแนล WBC ในรุ่นซูเปอร์ฟลายเวท โดยสามเอขึ้นชกในพิกัดเฟเธอร์เวท เป็นฝ่ายเอาชนะทีเคโอ คริสเตียน อาบิล่า นักมวยชาวฟิลิปปินส์ไปได้ในต้นยกที่ 4
ซึ่งการชกมวยสากลของสามเอนั้น ทางวิรัตน์ วชิรรัตนวงศ์ ผู้สนับสนุนกล่าวว่า ตั้งเป้าให้สามเอชกมวยสากลเพียง 3 ไฟต์ แล้วขึ้นชิงแชมป์โลกเลย โดยเรียกว่า "บันได 3 ขั้น" เช่นเดียวกับแสนศักดิ์ เมืองสุรินทร์ ในอดีต
กล้องโทรทัศน์วงจรปิด
ฮาเม็ด บิน ทูเวไน แห่งแซนซิบาร์
ซัยยิด ฮาเม็ด บิน ทูเวไน อัลบุสซัยด์ (Sayyid Hamad bin Thuwaini Al-Busaid) (ค.ศ. 1857 - 25 สิงหาคม ค.ศ. 1896)  เป็นสุลต่านองค์ที่ห้าแห่งแซนซิบาร์ ครองราชย์ตั้งแต่วันที่ 5 มีนาคม ค.ศ. 1893 ถึง 25 สิงหาคม ค.ศ. 1896
สงขลา เอฟซี
พระเจ้าฟ้างุ่ม
เหตุแห่งสงคราม
เหตุแห่งสงคราม  เป็นสำนวนภาษาละติน หมายถึง เหตุผลสำหรับการปฏิบัติแห่งสงคราม ' หมายถึง "เหตุการณ์", "แตกแยก" หรือโดยเฉพาะอย่างยิ่งคือ "เหตุ" ขณะที่ ' แปลว่าการต่อสู้ ("แห่งสงคราม") ' นั้นต่างจาก ' ด้วย ' ถูกใช้เพื่ออ้างถึงการโจมตีหรือภัยคุกคามโดยตรงต่อประเทศชาติ และ ' อ้างถึงการโจมตีหรือภัยคุกคามอื่น พันธมิตรชาติ ประเทศที่ลงนามในสนธิสัญญาการป้องกันร่วมกัน เช่น NATO
คาลาโนโร่
คาลาโนโร่  เป็นชื่อสัตว์ประหลาดชนิดหนึ่ง ที่อาศัยอยู่ในป่าทึบบนเกาะมาดากัสการ์ คาลาโนโร่เชื่อว่ามีลักษณะคล้ายมนุษย์ แต่มีความสูงเพียง 3 ฟุต มีขนยาวสีน้ำตาลแดง มีกรงเล็บที่แหลมคม มีพละกำลังที่มากมายเกินกว่าขนาดตัว แต่มีเท้าที่หันหลังเข้าไปด้านหลัง
คาลาโนโร่มีนิสัยที่ดุร้าย สามารถทำร้ายและฆ่ามนุษย์ได้ด้วยการใช้กรงเล็บมือที่ทรงพลังควักไส้ มีผู้อ้างว่าพบเห็นสิ่งที่เชื่อว่าเป็นคาลาโนโร่มากมาย ทั้งชาวพื้นเมืองที่บอกว่าเคยถูกคาลาโนโร่ทำร้าย และนักวิชาการชาวตะวันตก นักชีววิทยาชาวตะวันตกผู้หนึ่งอ้างว่า เขาเคยพบกับคาลาโนโร่ และเขาจึงเชื่อว่ามันไม่ใช่แค่เรื่องเล่าขานหรือตำนาน เมื่อเขาได้สำรวจป่ามาดากัสการ์ด้วยการติดตาข่ายดักนก ที่ตาข่าย เขาเห็นสัตว์อะไรบางอย่างที่สันเขา เห็นว่ามันยืนด้วยสองขาหลังเหมือนมนุษย์ แต่มีความสูงเพียง 3 ฟุตหรือ 3 ฟุตครึ่ง ขนรุงรัง ไม่ใส่เสื้อผ้า และแววตาของมันดูน่ากลัวมาก
เรื่องราวเกี่ยวกับคาลาโนโร่เป็นที่รู้จักครั้งแรกในปี ค.ศ. 1889 เมื่อสมาคมภูมิศาสตร์ของบริติชราช ได้ทำการสำรวจทั่วเกาะ แต่ก็ไม่สามารถพบตัวอย่างเลยแม้สักตัว ทั้งนี้เชื่อกันว่าคาลาโนโร่อาจเชื่อมโยงกับลีเมอร์ หรืออาย-อาย ซึ่งเป็นสัตว์เฉพาะถิ่นที่พบได้บนเกาะมาดากัสการ์นี้เท่านั้น
Kalanoro
เขตรักษาพันธุ์สัตว์ป่าทุ่งใหญ่-ห้วยขาแข้ง
เขตรักษาพันธุ์สัตว์ป่าทุ่งใหญ่-ห้วยขาแข้ง คือแหล่งมรดกโลกทางธรรมชาติของประเทศไทย ประกอบด้วยเขตรักษาพันธุ์สัตว์ป่าสองเขต ได้แก่ เขตรักษาพันธุ์สัตว์ป่าทุ่งใหญ่นเรศวรและเขตรักษาพันธุ์สัตว์ป่าห้วยขาแข้ง ตั้งอยู่ในจังหวัดอุทัยธานี ตาก และกาญจนบุรี ทางตะวันตกของประเทศใกล้กับชายแดนประเทศพม่า ครอบคลุมพื้นที่ 622,200 เฮกตาร์ เป็นพื้นที่อนุรักษ์ที่ใหญ่ที่สุดในคาบสมุทรอินโดจีน เป็นพื้นที่ป่าที่สามารถเข้าถึงได้น้อยที่สุดและเป็นบริเวณที่รบกวนน้อยที่สุดของประเทศ โดยสัตว์เลี้ยงลูกด้วยนมขนาดใหญ่ร้อยละ 77 (โดยเฉพาะช้างและเสือ) นกขนาดใหญ่ร้อยละ 50 และสัตว์มีกระดูกสันหลังบกร้อยละ 33 ที่พบในภูมิภาคสามารถพบได้ในแหล่งมรดกโลกแห่งนี้
ข้อกำหนดและหลักเกณฑ์ในการพิจารณาให้เป็นแหล่งมรดกโลก.
เขตรักษาพันธุ์สัตว์ป่าทุ่งใหญ่-ห้วยขาแข้งได้ขึ้นทะเบียนเป็นแหล่งมรดกโลกเมื่อปี พ.ศ. 2534 ในการประชุมคณะกรรมการมรดกโลกสมัยสามัญครั้งที่ 15 ที่เมืองคาร์เทจ ประเทศตูนิเซีย โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
โดยได้รับการขึ้นทะเบียนเป็นแหล่งมรดกโลกพร้อมกันกับนครประวัติศาสตร์พระนครศรีอยุธยาและเมืองประวัติศาสตร์สุโขทัยและเมืองบริวาร และเป็นแหล่งมรดกโลกทางธรรมชาติแห่งแรกของประเทศไทย
ชำมะเลียง
ชำมะเลียง  หรือ พุมเรียง ภาคเหนือเรียกผักเต้า มะเถ้า ภาคตะวันออกเฉียงเหนือเรียกมะเกียง หวดข้าใหญ่ จังหวัดตราดเรียกโคมเรียง เป็นไม้ยืนต้นที่พบได้ทั่วประเทศไทยและเป็นพืชท้องถิ่นในเอเชียตะวันออกเฉียงใต้ ใบประกอบแบบขนนก ใบย่อยเรียวยาว มีสีเขียวตลอดทั้งปี ดอกออกเป็นช่อที่กิ่งและต้น ดอกสีม่วง ติดผลช่วงกุมภาพันธ์ถึงเมษายน ผลกลมออกเป็นช่อ เมื่ออ่อนสีม่วง รสฝาด พอแก่เปลี่ยนเป็นสีดำ รสหวานอ่อน ๆ
นิยมกินเป็นผลไม้สด ใช้แก้โรคท้องเสียในเด็ก ทำน้ำผลไม้ ยอดอ่อนใช้เป็นผักจิ้มน้ำพริก รากเป็นยาแก้ไข้ แก้ร้อนใน แก้ไข้เหนือ แก้ท้องผูก แก้ไข้สันนิบาต แก้เลือดกำเดาไหล แก้ไข้พิษ แก้ท้องเสีย แก้ไข้กาฬ ผลถ้ารับประทานมากไปทำให้ท้องผูก
พุมเรียง
เสียงฟู่ของหัวใจ  คือเสียงหัวใจอย่างหนึ่งซึ่งเกิดจากการที่เลือดที่ไหลผ่านหัวใจมีการไหลปั่นป่วนมากพอที่จะเกิดเป็นเสียงให้ได้ยิน ส่วนใหญ่จะได้ยินได้ด้วยการฟังผ่านหูฟังเท่านั้น
เสียงฟู่ของหัวใจชนิดปกติ (functional murmur, physiologic murmur) คือเสียงฟู่ของหัวใจที่เกิดจากภาวะอื่นๆ ที่ไม่ได้เป็นผลจากความผิดปกติของโครงสร้างของหัวใจโดยตรง เสียงฟู่ของหัวใจชนิดปกตินี้ไม่บ่งบอกถึงอันตรายแต่อย่างใด (innocent murmur)
เสียงฟู่ของหัวใจอาจบ่งบอกความผิดปกติได้หลายอย่าง เช่น ภาวะลิ้นหัวใจตีบหรือรั่ว หรือมีการไหลของเลือดผ่านช่องทางที่ปกติแล้วไม่ควรมี (เช่น ผนังกั้นหัวใจมีช่องว่าง) เสียงฟู่เหล่านี้เรียกว่าเสียงฟู่ของหัวใจชนิดมีพยาธิสภาพ (pathologic murmur) ซึ่งควรได้รับการตรวจเพิ่มเติมโดยผู้เชี่ยวชาญ
เสียงฟู่ของหัวใจมักแบ่งออกตามระยะเวลาที่เกิดเสียงขึ้น ได้แก่ เสียงฟู่หัวใจช่วงหัวใจบีบตัว (systolic heart murmur) และเสียงฟู่หัวใจช่วงหัวใจคลาย (diastolic heart murmur) อย่างไรก็ตามก็มีเสียงฟู่หัวใจชนิดต่อเนื่อง (continuous murmurs) ซึ่งเป็นเสียงฟู่ที่ดังตลอดทั้งช่วงหัวใจบีบตัวและหัวใจคลาย และไม่สามารถจำแนกลงไปในสองกลุ่มนี้ได้
Heart murmur
Cardiac murmur
ถั่วคล้าทะเล
ถั่วคล้าทะเล  เป็นไม้เลื้อยในพืชตระกูลถั่วที่พบในบริเวณชายหาด พบได้ทั่วไปในเขตร้อน ลำต้นทอดเลื้อยไปตามทราย ได้ไกล ลำต้นสีเขียวอมน้ำตาล แข็งและเหนียว ใบหนาและอวบน้ำ ใบประกอบแบบฝ่ามือ มีใบย่อยสามใบ โดยสองใบแรกมีก้านใบสั้น ส่วนใบที่สามจะมีก้านยาวยื่นออกไปต่างหาก ดอกแบบดอกถั่ว ดอกช่อ สีม่วงอมชมพู ติดฝัก ผลเดี่ยวเป็นฝัก เมื่ออ่อนแบนเป็นรูปสี่เหลี่ยม ปลายเฉียงไปข้างใดข้างหนึ่ง พอแก่แล้วจะพองออกเป็นก้อนเท่าจำนวนเมล็ดภายในฝัก สีกลายเป็นสีน้ำตาลเข้ม แก่ต็มที่จะแตก เมล็ดมีเยื่อสีขาวหุ้ม แต่ละฝักมีราว 3-4 เมล็ด เมล็ดสามารถแพร่กระจายไปกับกระแสน้ำได้
ลักษณะถั่วคล้าจะคล้ายผักบุ้งทะเล ต่างกันที่ใบของถั่วคล้าทะเลเป็นใบประกอบแบบนิ้วมือ มีใบย่อยสามใบ ส่วนผักบุ้งทะเลเป็นใบเดี่ยว เป็นพืชที่ทนเค็มและชอบดินทราย
จักรวรรดิจีน (พ.ศ. 2458-2459)
โรงเรียนแสลงโทนพิทยาคม
โรงเรียนแสลงโทนพิทยาคม เป็นโรงเรียนมัธยมศึกษาขนาดกลางในบุรีรัมย์
ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการฯพณฯสุขวิช รังสิตพล ประกาศจัดตั้งเมื่อ 8 พฤษภาคม 2540 ในขณะดำรงตำแหน่งรัฐมนตรีว่าการกระทรวงศึกษาธิการ